สเปนภายใต้การปกครองของโฌแซ็ฟ โบนาปาร์ต

ราชอาณาจักรสเปน (; ) เป็นส่วนหนึ่งของดินแดนสเปนที่จงรักภักดีต่อพระเจ้าโฆเซที่ 1 ในระหว่างสงครามคาบสมุทร (ค.ศ. 1808–1813) ภายหลังจากที่สเปนถูกกองกำลังของจักรวรรดิฝรั่งเศสยึดครองบางส่วน ในระยะเวลานี้ สเปนจึงถือเป็นรัฐบริวารของจักรวรรดิฝรั่งเศสที่หนึ่ง

บางส่วนของดินแดนสเปนซึ่งยังคงต่อต้านการเข้ายึดครองของจักรวรรดิฝรั่งเศสยังคงจงรักภักดีต่อพระเจ้าเฟอร์ดินานด์ที่ 7 และเป็นพันธมิตรกับบริเตนและโปรตุเกสเพื่อขับไล่กองทัพของนโปเลียนออกจากดินแดนสเปน โดยในสงครามส่วนใหญ่มักผลัดกันแพ้ผลัดกันชนะ จนกระทั่งตั้งแต่ ค.ศ. 1812–1813 ฝ่ายสหสัมพันธมิตรได้รับชัยชนะที่ซาลามังกาและบิโตเรีย นั่นหมายถึงความปราชัยของระบอบโบนาปาร์ตและการขับไล่กองกำลังของนโปเลียน สนธิสัญญาวาล็องแซได้รับรองว่า พระเจ้าเฟร์นันโดที่ 7 เป็นพระมหากษัตริย์โดยชอบด้วยกฎหมายของสเปน

 อ้างอิง 

หมวดหมู่:รัฐบริวารในมหาสงครามฝรั่งเศส
หมวดหมู่:ราชาธิปไตยในอดีตในทวีปยุโรป
หมวดหมู่:ราชอาณาจักรในอดีต
หมวดหมู่:ประเทศในอดีตบนคาบสมุทรไอบีเรีย
หมวดหมู่:ประวัติศาสตร์สเปนยุคใหม่
หมวดหมู่:สงครามคาบสมุทร
หมวดหมู่:ประวัติศาสตร์สเปน
หมวดหมู่:คริสต์ศตวรรษที่ 19 ในประเทศสเปน